
COMUNICAT DE PRESĂ
Curtea de Apel Iași organizează, în perioada 24-25 aprilie 2014, întâlnirea trimestrială de lucru a președinților, vicepreședinților și managerilor economici de la curțile de apel cu reprezentanții Consiliului Superior al Magistraturii, Înaltei Curți de Casație și Justiție și Ministerului Justiției.

Pe parcursul celor două zile sunt organizate întâlniri de lucru în cadrul cărora vor fi dezbătute teme privind implementarea noilor coduri în materie civilă și penală, precum și aspecte legate de buna funcționare și organizare  a instanțelor judecătorești.

